***Organizarea și funcționarea serviciilor de salubrizare a localităților***

Cadrul juridic unitar privind înfiinţarea, organizarea, gestionarea, exploatarea, finanţarea şi controlul funcţionării serviciului public de salubrizare a localităţilor este stabilit prin ***Legea serviciului de salubrizare a localităților nr. 101/2006, republicată, cu modificările și completările ulterioare.***

Dispozițiile acestei legi se aplică serviciului public de salubrizare a localităţilor, ***înfiinţat şi organizat de către autorităţile administraţiei publice locale la nivelul comunelor, oraşelor, municipiilor, judeţelor şi al sectoarelor municipiului Bucureşti.***

**Atribuțiile autorităților administrației publice locale**

Autorităţile deliberative ale unităţilor administrativ-teritoriale au competenţă exclusivă, ce poate fi exercitată şi prin intermediul asociaţiilor de dezvoltare intercomunitară cu obiect de activitate serviciul de salubrizare, în tot ceea ce priveşte:

  a) aprobarea strategiilor locale de înfiinţare, organizare, gestiune şi funcţionare a serviciului de alimentare cu apă şi de canalizare;

  b) aprobarea programelor de investiţii privind înfiinţarea, dezvoltarea, modernizarea şi reabilitarea infrastructurii tehnico-edilitare aferente serviciului;

  c) aprobarea regulamentelor şi a caietelor de sarcini ale serviciului;

  d) adoptarea modalităţii de gestiune şi aprobarea documentaţiilor de organizare şi derulare a procedurilor de delegare a gestiunii;

  e) aprobarea indicatorilor de performanţă ai serviciului.

**Aprobarea strategiilor locale**

**Aprobarea indicatorilor de performanta**

**Aprobarea regulamentelor si a caietelor de sarcini a serviciului**

**Aprobarea programelor de investitii infrastructură**

**Adoptarea modalitatii de gestiune**

* Autorităţile administraţiei publice locale au obligaţia să implementeze un sistem de colectare separată pe minimum 4 fracţii, respectiv:

În situaţia în care nu este posibilă, din punct de vedere tehnic, economic, al protecţiei mediului, al sănătăţii populaţiei şi al respectării standardelor de calitate necesare pentru sectoarele de reciclare corespunzătoare, implementarea unui sistem de colectare separată pe minimum 4 fracţii, autorităţile administraţiei publice locale au obligaţia să implementeze un sistem de colectare separată a deşeurilor municipale pe ***minimum 2 fracţii, umed şi uscat, şi de sortare prin care să obţină cel puţin cele 4 fracţii*** .

* Unităţile administrativ-teritoriale = **calitatea de deţinător legal al deşeurilor municipale şi al deşeurilor similare, depozitate în recipientele amplasate în aria lor teritorială.**

***Organizarea și funcționarea serviciului de salubrizare***

1. ***Aprobarea Regulamentului serviciului și a Caietului de sarcini pentru serviciul de salubrizare , precum și a contractului de prestare a serviciului de salubrizare a localităților***

*Se elaborează și se aprobă prin H.C.L. sau Hotărâre ADI în conformitate cu :*

* ***Regulamentul-cadru al serviciului de salubrizare a localităților aprobat prin Ordinul Președintelui A.N.R.S.C. nr. 82/2015, modificat prin Ordinul Președintelui A.N.R.S.C. nr. 520/2018 - click***
* ***Caietul de sarcini – cadru aprobat prin Ordinul Președintelui A.N.R.S.C. nr. 111/2007 – click***
* ***Contractul-cadru de prestare a serviciului de salubrizare a localităților aprobat prin Ordinul Președintelui A.N.R.S.C. nr. 112/2007 – click***

1. ***Stabilirea modalității de gestiune***

Modalitatea de gestiune a serviciilor de utilităţi publice se stabileşte prin hotărâri ale autorităţilor deliberative ale unităţilor administrativ-teritoriale, în baza unui studiu de oportunitate, în funcţie de natura şi starea serviciului, de necesitatea asigurării celui mai bun raport preţ/calitate, de interesele actuale şi de perspectivă ale unităţilor administrativ-teritoriale, precum şi de mărimea şi complexitatea sistemelor de utilităţi publice.

***Gestiunea serviciului de salubrizare a localităților***

Autorităţile administraţiei publice locale decid asupra modalităţii de gestiune a serviciilor de utilităţi publice aflate sub responsabilitatea lor.

Autorităţile administraţiei publice au posibilitatea de a gestiona **în mod direct serviciile de utilităţi publice** în baza unei **hotărâri de dare în administrare** sau de a încredinţa gestiunea acestora, respectiv toate ori numai o parte din competenţele şi responsabilităţile proprii privind furnizarea/prestarea unui serviciu de utilităţi publice ori a uneia sau mai multor activităţi din sfera respectivului serviciu de utilităţi publice, **în baza unui contract de delegare a gestiunii.**

**Gestiunea serviciilor de utilităţi publice se organizează şi se realizează în următoarele modalităţi:**

**a) gestiune directă;**

**b) gestiune delegată.**

**Gestiunea directă** se realizează prin intermediul unor operatori de drept public sau privat, care pot fi :

* servicii publice de interes local sau judeţean, specializate, cu personalitate juridică, înfiinţate şi organizate în subordinea consiliilor locale sau consiliilor judeţene, după caz, prin hotărâri ale autorităţilor deliberative ale unităţilor administrativ-teritoriale respective;
* societăţi reglementate de Legea nr. 31/1990, republicată, cu modificările şi completările ulterioare, **cu capital social integral al unităţilor administrativ-teritoriale, înfiinţate de autorităţile deliberative ale unităţilor administrativ-teritoriale respective.**

**Gestiunea delegată** se realizează prin intermediul unor operatori de drept privat care pot fi :

a) societăţi reglementate de Legea nr. 31/1990, republicată, cu modificările şi completările ulterioare, cu capital social privat;

b) societăţi reglementate de Legea nr. 31/1990, republicată, cu modificările şi completările ulterioare, cu capital social mixt.

**Procedura de atribuire a contractelor de delegare a gestiunii** se stabileşte, după caz, conform prevederilor Legii nr. 98/2016 privind achiziţiile publice, Legii nr. 99/2016 privind achiziţiile sectoriale şi Legii nr. 100/2016 privind concesiunile de lucrări şi concesiunile de servicii.

* Consiliile judeţene pot avea competenţe cu privire la înfiinţarea, organizarea, gestionarea şi coordonarea **sistemelor de management integrat al deşeurilor, precum şi a activităţilor specifice realizate prin intermediul acestora**. Bunurile aferente sistemului de management integrat al deşeurilor sau părţi ale acestuia, după caz, aparţin domeniului public al judeţului.

Sistemul de management integrat al deşeurilor este destinat şi asigură deservirea unităţilor administrativ-teritoriale membre în asociaţia de dezvoltare intercomunitară constituită în conformitate cu prevederile Legii nr. 51/2006, republicată.

***Din punct de vedere a raporturilor dintre autoritățile administrației publice locale și operatorii serviciului de salubrizare, schematic, se poate concluziona că există trei tipuri de operatori :***

**Operator regional**

**Operator local**

**Serviciul public local – SP**

***Hotărâre de dare în administrare***

***Contract de delegare a gestiunii***

*AAPL /ADI OL/OR*

***III. Indiferent de modalitatea de gestiune aleasă, operatorii prestează serviciul de salubrizare a localităților , în baza licenței eliberată de A.N.R.S.C., conform prevederilor Regulamentului privind acordarea licențelor în domeniul serviciilor de utilități publice, aprobat prin Hotărârea Guvernului nr. 745/2007 – ( click aici)***

**Serviciul de salubrizare cuprinde următoarele activităţi**:

  a) colectarea separată şi transportul separat al deşeurilor municipale şi al deşeurilor similare provenind din activităţi comerciale din industrie şi instituţii, inclusiv fracţii colectate separat, fără a aduce atingere fluxului de deşeuri de echipamente electrice şi electronice, baterii şi acumulatori;

  b) colectarea şi transportul deşeurilor provenite din locuinţe, generate de activităţi de reamenajare şi reabilitare interioară şi/sau exterioară a acestora;

  c) organizarea prelucrării, neutralizării şi valorificării materiale şi energetice a deşeurilor;

  d) operarea/administrarea staţiilor de transfer pentru deşeurile municipale şi deşeurile similare;

  e) sortarea deşeurilor municipale şi a deşeurilor similare în staţiile de sortare;

  f) măturatul, spălatul, stropirea şi întreţinerea căilor publice;

  g) curăţarea şi transportul zăpezii de pe căile publice şi menţinerea în funcţiune a acestora pe timp de polei sau de îngheţ;

  h) colectarea cadavrelor animalelor de pe domeniul public şi predarea acestora către unităţile de ecarisaj sau către instalaţiile de neutralizare;

  i) organizarea tratării mecano-biologice a deşeurilor municipale şi a deşeurilor similare;

  j) administrarea depozitelor de deşeuri şi/sau a instalaţiilor de eliminare a deşeurilor municipale şi a deşeurilor similare;

  k) dezinsecţia, dezinfecţia şi deratizarea.

***A.N.R.S.C. eliberează licențe pentru următoarele activități componente ale serviciului de salubrizare :***

* colectarea separată şi transportul separat al deşeurilor municipale şi al deşeurilor similare provenind din activităţi comerciale din industrie şi instituţii, inclusiv fracţii colectate separat, fără a aduce atingere fluxului de deşeuri de echipamente electrice şi electronice, baterii şi acumulatori; măturatul, spălatul, stropirea şi întreţinerea căilor publice;
* curăţarea şi transportul zăpezii de pe căile publice şi menţinerea în funcţiune a acestora pe timp de polei sau de îngheţ;
* administrarea depozitelor de deşeuri şi/sau a instalaţiilor de eliminare a deşeurilor municipale şi a deşeurilor similare;
* dezinsecţia, dezinfecţia şi deratizarea.
* La nivelul unităţilor administrativ-teritoriale, ***transportul deşeurilor municipale şi al deşeurilor similare colectate separat, de la deţinătorii de deşeuri, se efectuează numai de către operatorii licenţiaţi care au contracte de delegare a gestiunii încheiate cu autorităţile administraţiei publice locale respective sau au hotărâre de dare în administrare a acestei activităţi.***

***IV. Finanţarea serviciului de salubrizare a localităților***

În funcţie de natura activităţilor prestate, atât în cazul gestiunii directe, cât şi în cazul gestiunii delegate, pentru asigurarea finanţării serviciului de salubrizare, utilizatorii achită contravaloarea serviciului de salubrizare prin:

  a) tarife, în cazul prestaţiilor de care beneficiază individual, pe bază de contract de prestare a serviciului de salubrizare;

  b) taxe speciale, în cazul prestaţiilor efectuate în beneficiul întregii comunităţi locale;  
  c) taxe speciale, în cazul prestaţiilor de care beneficiază individual fără contract.

   Autorităţile administraţiei publice locale au obligaţia să instituie **taxe speciale**, conform prevederilor alin. (1) lit. c), şi să deconteze lunar operatorilor, direct din bugetul local, contravaloarea prestaţiei efectuate la utilizatorii fără contract.

Cuantumul şi regimul tarifelor şi taxelor speciale ofertate/aprobate se stabilesc, se ajustează sau se modifică de către **autorităţile administraţiei publice locale,** în baza fişelor de fundamentare pe elemente de cheltuieli, întocmite de către operatori în conformitate cu normele metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor, elaborate de către A.N.R.S.C. și aprobate prin Ordinul Președintelui A.N.R.S.C. nr. 109/2007 - click

   În cazul operatorilor care au încheiate contracte de delegare a gestiunii pentru care tarifele ofertate nu au avut la bază o fişă de fundamentare pe elemente de cheltuieli, prima ***ajustare a tarifelor se va face pe baza fişei de fundamentare, întocmită de către operator, având în vedere cheltuielile realizate în ultimele 12 luni, anterioare propunerii.*** Nivelul tarifului rezultat nu va depăşi nivelul tarifului actual, ajustat cu indicele de creştere a parametrului de ajustare.

**V. Obligațiile financiare ale prestatorilor serviciilor de alimentare cu apă și de canalizare :**

* Depunerea declarațiilor și achitarea contribuției, potrivit Ordinul Președintelui A.N.R.S.C.,nr. 79/ 2017, cu modificările și completările ulterioare  - ( click aici + link portal on line )
* Achitarea tarif de menținere licență, potrivit [Ordinului Președintelui ANRSC privind modificarea tarifelor de acordare şi menţinere a licenţelor/autorizaţiilor eliberate în domeniul serviciilor comunitare de utilităţi publice](http://www.anrsc.ro/wp-content/uploads/2018/11/Ordin-tarife-510.pdf)– (click aici )

***VI. Căi de atac - Extras din Legea contenciosului administrativ nr. 554/2004, cu modificările si completările ulterioare***

***"Obiectul acţiunii judiciare***

1. *Persoana vătămată într-un drept recunoscut de lege sau într-un interes legitim printr-un act administrativ unilateral, nemulţumită de răspunsul primit la plângerea prealabilă sau care nu a primit niciun răspuns în termenul prevăzut la art. 2 alin. (1) lit. h), poate sesiza instanţa de contencios administrativ competentă, pentru a solicita anularea în tot sau în parte a actului, repararea pagubei cauzate şi, eventual, reparaţii pentru daune morale.*

*De asemenea se poate adresa instanţei de contencios administrativ şi cel care se consideră vătămat într-un drept sau interes legitim al său prin nesoluţionarea în termen sau prin refuzul nejustificat de soluţionare a unei cereri, precum şi prin refuzul de efectuare a unei anumite operaţiuni administrative necesare pentru exercitarea sau protejarea dreptului sau interesului legitim.*

*Motivele invocate în cererea de anulare a actului nu sunt limitate la cele invocate prin plângerea prealabilă."*

* **articolul 8 alin. (1)**

***Recursul***

*"(1) Hotărârea pronunţată în primă instanţă poate fi atacată cu recurs, în termen de 15 zile de la comunicare."*

* *art.20 alin. (1)*